Správa Komisie Rade a Európskemu parlamentu o vykonávaní nariadenia Európskeho parlamentu a Rady (ES) č. 48/2004 z 5. decembra 2003 o tvorbe ročnej štatistiky Spoločenstva o oceliarskom priemysle pre referenčné roky 2003 – 2009 /* KOM/2009/0542 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 15.10.2009 KOM(2009)542 v konečnom znení SPRÁVA KOMISIE RADE A EURÓPSKEMU PARLAMENTU o vykonávaní nariadenia Európskeho parlamentu a Rady (ES) č. 48/2004 z 5. decembra 2003 o tvorbe ročnej štatistiky Spoločenstva o oceliarskom priemysle pre referenčné roky 2003 – 2009 SPRÁVA KOMISIE RADE A EURÓPSKEMU PARLAMENTU o vykonávaní nariadenia Európskeho parlamentu a Rady (ES) č. 48/2004 z 5. decembra 2003 o tvorbe ročnej štatistiky Spoločenstva o oceliarskom priemysle pre referenčné roky 2003 – 2009 OBSAH 1. Úvod 3 2. Prínos tvorby štatistiky oceliarskeho priemyslu vo vzťahu k nákladom na ňu 3 2.1. Vytvárané súbory údajov 3 2.2. Prínos 4 2.2.1. Bilancia oceľového a liatinového šrotu 5 2.2.2. Spotreba paliva a energie a bilancia elektrickej energie 5 2.2.3. Štatistika o investíciách v železiarskom a oceliarskom priemysle 5 2.3. Náklady na zber štatistických údajov o oceliarskom priemysle 5 3. Kvalita štatistiky oceliarskeho priemyslu 7 3.1. Včasnosť, presnosť a úplnosť súborov údajov dostupných používateľom 7 3.2. Pravidlá ochrany dôverných údajov 8 4. Synergie s ostatnými štatistickými činnosťami Spoločenstva 10 4.1. Štrukturálna podniková štatistika 11 4.2. Štatistika priemyselnej produkcie 11 4.3. Štatistika zahraničného obchodu 11 4.4. Štatistika o spotrebe energie 12 4.5. Štatistika o emisiách do ovzdušia 12 5. Budúcnosť štatistiky oceliarskeho priemyslu 12 ÚVOD Počas existencie Európskeho spoločenstva uhlia a ocele (ESUO) Komisia (Eurostat) zbierala potrebné štatistické údaje o oceliarskom priemysle priamo od podnikov pôsobiacich v oceliarskom priemysle, a to na základe ustanovení Zmluvy o založení Európskeho spoločenstva uhlia a ocele (Zmluva o ESUO). Nariadenie Európskeho parlamentu a Rady (ES) č. 1840/2002 z 30. septembra 2002 o predĺžení systému štatistiky oceliarskeho priemyslu ESUO po uplynutí platnosti Zmluvy o ESUO[1] bolo prijaté, aby sa po uplynutí platnosti Zmluvy o ESUO (23. júla 2002) zaistilo predĺženie systému štatistiky oceliarskeho priemyslu až do 31. decembra 2002. V záujme vykonávania politík Spoločenstva v oblasti oceliarskeho priemyslu sa považovalo za potrebné pokračovať v zbere štatistických údajov o oceliarskom priemysle po 31. decembri 2002. Keďže žiadny iný existujúci štatistický systém na európskej úrovni nebol schopný uspokojiť potrebu takejto štatistiky, prijalo sa nové nariadenie na základe Zmluvy o založení Európskeho spoločenstva, t. j. nariadenie Európskeho parlamentu a Rady (ES) č. 48/2004 z 5. decembra 2003 o tvorbe ročnej štatistiky Spoločenstva o oceliarskom priemysle pre referenčné roky 2003 – 2009[2]. V nariadení (ES) č. 48/2004 sa stanovuje prechodná fáza od roku 2003 do roku 2009 s cieľom určiť, či je možné integrovať štatistiku oceliarskeho priemyslu do iných štatistických systémov. Táto správa sa zaoberá vykonávaním nariadenia (ES) č. 48/2004. Podľa článku 9 nariadenia (ES) č. 48/2004 Komisia do piatich rokov od nadobudnutia účinnosti nariadenia (ES) č. 48/2004 predloží Európskemu parlamentu a Rade správu o jeho vykonávaní. V tejto správe sa najmä: a) zhodnotí prínos štatistických informácií z vytvorenej štatistiky pre Spoločenstvo, členské štáty, poskytovateľov a používateľov vo vzťahu k nákladom na ňu; b) zhodnotí kvalita vytvorenej štatistiky; c) overia synergie s ostatnými činnosťami Spoločenstva; d) navrhnú akékoľvek zmeny, ktoré sa považujú za potrebné z hľadiska zlepšenia vykonávania nariadenia (ES) č. 48/2004. PRÍNOS TVORBY šTATISTIKY OCELIARSKEHO PRIEMYSLU VO VZťAHU K NÁKLADOM NA ňU Vytvárané súbory údajov Štatistika oceliarskeho priemyslu zahŕňa údaje o výrobe surového železa a ocele a ferozliatin (skupina 27.1 štatistickej odvetvovej klasifikácie ekonomických činností v Európskom spoločenstve, (NACE Rev. 1.1), prijatej nariadením Rady (EHS) č. 3037/90 z 9. októbra 1990 o štatistickej klasifikácii ekonomických činností v Európskom spoločenstve [3] ). Na základe nariadenia (ES) č. 48/2004 sa zbierajú tieto štatistické informácie: 1) ročná štatistika o bilancii oceľového a liatinového šrotu (ďalej len „S10“); 2) ročná štatistika spotreby paliva a energie v členení podľa druhu zariadenia (ďalej len „S2A“); 3) ročná štatistika bilancie elektrickej energie v oceliarskom priemysle (ďalej len „S2B“); 4) zisťovanie o investíciách v železiarskom a oceliarskom priemysle, ročná štatistika výdavkov (ďalej len „S3A“); 5) zisťovanie o investíciách v železiarskom a oceliarskom priemysle, ročná štatistika o kapacitách (ďalej len „S3B“). Uvedené informácie zvyčajne zbierajú príslušné štatistické úrady členských štátov prostredníctvom príslušných štatistických zisťovaní, ktoré sú niekedy organizované v spolupráci s vnútroštátnymi zväzmi príslušného odvetvia. V určitých prípadoch údaje poskytujú Eurostatu priamo vnútroštátne zväzy príslušných odvetví. Na úrovni Eurostatu sa štatistické údaje pred uverejnením overujú. Vykonáva sa mnoho logických kontrol medzi jednotlivými premennými, ako aj kontroly konzistentnosti údajov v čase. Prínos Štatistické údaje o oceliarskom priemysle sa zbierajú najmä ako nástroj na tvorbu politiky, nástroj na uľahčenie ekonomickej analýzy aktérmi v príslušnom sektore (napr. orgánmi verejnej moci, podnikmi, zväzmi), ako aj ako zdroj informácií pre občanov a podniky[4]. K dispozícii je štatistika počtu stiahnutí tabuliek údajov Eurostatu, ktorú možno použiť na hodnotenie záujmu, ktorý tejto štatistike prisudzujú jej používatelia. Počas roku 2008 používatelia stiahli údaje z tabuliek štatistiky oceliarskeho priemyslu 1 725-krát. Používatelia sa relatívne viac zaujímajú o ročnú štatistiku o kapacitách a o ročnú štatistiku o bilancii oceľového a liatinového šrotu. Prehľad o používaní štatistiky oceliarskeho priemyslu uvedený ďalej v texte sa zakladá na výsledkoch zisťovania medzi hlavnými užívateľmi informácií vrátane útvarov Komisie a Európskej konfederácie železiarskeho a oceliarskeho priemyslu (EUROFER). Bilancia oceľového a liatinového šrotu Štatistika oceľového a liatinového šrotu je potrebná okrem iného na monitorovanie používania týchto materiálov na výrobu ocele z hľadiska trendov ponuky a cien na celosvetovom trhu týchto surovín. Tieto informácie pomáhajú najmä posúdiť odporúčania v tejto oblasti uvedené v oznámení Komisie „Iniciatíva v oblasti surovín – zabezpečovanie našich nevyhnutných potrieb pre rast a zamestnanosť v Európe“[5] a používajú sa konkrétne na vytvorenie rámca, ktorý umožňuje trvalo udržateľnú ponuku surovín z európskych zdrojov a zvýšenie efektívnosti využívania zdrojov používaných na recykláciu. Podrobnejšie informácie o spotrebe oceľového a liatinového šrotu v elektrických peciach sú ďalej užitočné napríklad na účely sledovania trendov spracovania v elektrickej oblúkovej peci na jednej strane a používania šrotu v tradičných (kyslíkových) oceliarňach na strane druhej. Spotreba paliva a energie a bilancia elektrickej energie Štatistika o spotrebe paliva a energie a bilancii elektrickej energie v odvetví s vysokou spotrebou energií, akým je oceliarsky priemysel, prináša informácie o využívaní a produkcii energie v tomto odvetví. Štatistika o spotrebe energie poskytuje okrem toho aj informácie o emisiách znečisťujúcich látok oceliarskym priemyslom. Táto štatistika je preto užitočná v súvislosti s bojom proti globálnemu otepľovaniu, do ktorého sa Komisia zapája. Ročná štatistika o spotrebe paliva a energie členená podľa druhu zariadenia môže slúžiť aj ako užitočný rámec na účely porovnávania podľa referenčných kritérií. Informácie o bilancii elektrickej energie v oceliarskom priemysle umožňujú sledovať, či je potrebné zlepšiť energetickú efektívnosť. Štatistika o investíciách v železiarskom a oceliarskom priemysle Predmetom záujmu Komisie sú údaje o investičných nákladoch a maximálnej možnej produkcii (kapacite) v železiarskom a oceliarskom priemysle. Konkrétne, štatistika o investíciách a kapacite sa podieľa na tvorbe globálnej siete informácií o svetovej kapacite ocele, ktorá sa organizuje pod záštitou Výboru OECD pre oceľ. Podniky v oceliarskom priemysle potrebujú celosvetové informácie o investíciách a kapacitách, aby mohli odhadnúť prípadnú budúcu nedostatočnú alebo nadbytočnú kapacitu, pokiaľ ide o konkrétne triedy výrobkov z ocele. Štatistické údaje o investíciách do železiarskeho a oceliarskeho priemyslu ďalej umožňujú monitorovať rôzne etapy výrobného procesu. Náklady na zber štatistických údajov o oceliarskom priemysle Zbierali sa informácie o nákladoch spojených so zhromažďovaním, spracovaním a zostavovaním štatistiky oceliarskeho priemyslu. Jedenásť krajín poskytlo odpovede v rámci osobitného zisťovania o zaťažení vyplývajúcom z nariadenia (ES) č. 48/2004; v prípade ďalších troch krajín boli k dispozícii informácie o zaťažení podnikov a NŠÚ zo všeobecnejšieho zisťovania o zaťažení vyplývajúcom zo zberu podnikovej štatistiky. Tabuľka 2 Výsledky zisťovania zaťaženia podnikov a vykazujúcich inštitúcií Veľkosť vzorky, počet štatistických jednotiek (1) | Celkový počet štatistických jednotiek | Celkový čas strávený všetkými jednotkami vo vzorke (zaťaženie), počet hodín ročne | Čas strávený vykazujúcim orgánom, počet hodín ročne | BE | 14 | 14 | N/D | 7 | CZ | 37 | 37 | 150 | 276 | DE | 500 | 500 | 31,5 | 9 903 (2) | FR | 53 | 53 | 150 | 150 | IT | 80 | 80 | 560 | 280 | LU | 3 | 3 | N/D | 24 | NL | 1 | 1 | 15 | 10 | AT | 13 | 13 | 40 | 250 | PL | 32 | 32 | 500 | 750 | RO | 19 | 19 | N/D | 845 | SK | 25 | 25 | 47 | 70 | SE | 28 | 83 | 224 | 160 | FI | 4 | 4 | N/D | 50 | UK | 31 | 31 | N/D | 825 | N/D = nie je k dispozícii (1) Jednotky môžu byť buď podniky, alebo činnostné jednotky. (2) Nemecké údaje o čase strávenom vykazujúcimi orgánmi zahŕňajú aj čas potrebný na zostavovanie údajov o oceliarskom priemysle, ktoré nepatria do oblasti pôsobnosti nariadenia (ES) č. 48/2004 a ktoré sa zbierajú len na vnútroštátne účely. Nie je možné samostatne uviesť čas strávený na údaje, ktoré sa vyžadujú len na úrovni EÚ. Nie všetky krajiny boli schopné poskytnúť informácie o čase, ktorý jednotky vynaložili na vyplnenie dotazníkov, keďže táto skutočnosť sa nemonitoruje. Informácie o vynaloženom čase poskytlo deväť krajín. Na základe dostupných informácií sa vypočítalo, že vyplnenie dotazníka trvá skúmanej jednotke v priemere približne 2 hodiny. Čas potrebný na vyplnenie dotazníkov sa však v jednotlivých krajinách značne líši: od 3,78 minúty v Nemecku[6] po viac ako 15 hodín v Poľsku. Vo väčšine krajín, za ktoré má Eurostat údaje, sa vykonalo sčítanie jednotiek, aby dotazník dostali všetky jednotky v odvetví. Na základe informácií, ktoré poskytli poskytovatelia údajov, plus na základe informácií o počte podnikov skupiny 27.1 NACE Rev.1.1. s počtom zamestnaných osôb vyšším ako 50, ktoré sú v prípade krajín, ktoré neposkytli údaje, dostupné zo štrukturálnej podnikovej štatistiky, je možné vypočítať celkový počet príslušných jednotiek. Zisťovanie o zbere štatistických údajov o oceliarskom priemysle sa celkovo týka približne 1 000 jednotiek. Vzhľadom na priemerný čas potrebný na vyplnenie dotazníka možno odhadnúť celkový čas strávený všetkými podnikmi oceliarskeho priemyslu EÚ na poskytnutie odpovedí na štatistické zisťovania realizované v záujme zberu štatistických údajov o oceliarskom priemysle. Všetky podniky oceliarskeho priemyslu ako celok podľa odhadu vynaložili na zisťovanie 2 000 hodín, čo predstavuje odhadované náklady od 80 000 do 100 000 EUR. Na základe toho možno vplyv nariadenia (ES) č. 48/2004 na celkové štatistické zaťaženie podnikov považovať za pomerne nízky. Je však potrebné poznamenať, že sa to týka len podnikov s 50 alebo viac zamestnancami. Takmer všetky tieto podniky sú povinné odpovedať na viaceré ďalšie štatistické zisťovania, čo znamená, že celkové štatistické zaťaženie týchto jednotlivých podnikov je relatívne vysoké. Zo zisťovania týkajúceho sa nákladov tiež vyplynulo, že vo väčšine prípadov boli náklady vykazujúcich orgánov (národné štatistické úrady a v prípade niektorých členských štátov príslušné priemyselné zväzy) vyššie ako náklady podnikov odvetvia. Odhaduje sa, že celkové náklady vykazujúcich orgánov na úrovni EÚ sa pohybujú v rozpätí od 400 000 EUR do 500 000 EUR, čo zodpovedá približne 10 000 pracovným hodinám na spracovanie a zostavovanie štatistiky oceliarskeho priemyslu. Celkové náklady na poskytovanie štatistiky oceliarskeho priemyslu za celé hospodárstvo EÚ možno preto odhadnúť na úrovni od 480 000 EUR do 600 000 EUR. KVALITA šTATISTIKY OCELIARSKEHO PRIEMYSLU Včasnosť, presnosť a úplnosť súborov údajov dostupných používateľom Podľa článku 6 ods. 3 nariadenia (ES) č. 48/2004 poskytujú členské štáty údaje a metaúdaje do šiestich mesiacov od konca referenčného roka. V článku 3 nariadenia (ES) č. 48/2004 sa však ustanovuje, že v prípade, ak pridaná hodnota v cenách výrobných nákladov podnikov v oceliarskom priemysle tohto členského štátu predstavuje menej ako 1 % celkovej hodnoty za Spoločenstvo, údaje o ukazovateľoch nie je potrebné zbierať. Táto výnimka zo zasielania údajov sa vzťahuje na Bulharsko, Dánsko, Estónsko, Írsko, Grécko, Cyprus, Litvu, Lotyšsko, Maďarsko, Maltu, Portugalsko a Slovinsko. Niektoré z týchto krajín však načas poskytli Eurostatu údaje o železiarskom a oceliarskom priemysle. Tabuľka 3 Oneskorenie (v dňoch) pri poskytovaní štatistiky oceliarskeho priemyslu za referenčný rok 2007 (v porovnaní s 30. júnom 2008, t. j. s termínom na poskytnutie údajov stanoveným v nariadení (ES) č. 48/2004) k 1. 2. 2009 Nižšie ako 1 % pridanej hodnoty za EÚ-27. | Ako vidno z tabuľky 3, väčšina členských štátov, ktoré sú na základe nariadenia (ES) č. 48/2004 povinné zasielať štatistiku oceliarskeho priemyslu, poskytla údaje pred termínom stanoveným v nariadení. Pokiaľ ide o zverejňovanie štatistických údajov Eurostatom, všetky údaje za referenčný rok 2007 boli riadne uverejnené pred 1. decembrom 2008. Tabuľka 4 Štatistika oceliarskeho priemyslu za rok 2007, percento dostupných polí z celkového počtu požadovaných polí podľa krajiny a radu údajov (údaje uverejnené 1. 9. 2008) (1) Súhrn za EÚ (1) | 0 | 22 | 0 | 0 | 0 | 11 | Všetky vykazujúce krajiny spolu | 29 | 41 | 50 | 51 | 55 | 44 | BE | 0 | 39 | 43 | 14 | 0 | 28 | BG | 42 | 18 | 43 | 86 | 75 | 39 | CZ | 25 | 64 | 57 | 64 | 92 | 62 | DE | 17 | 64 | 21 | 0 | 0 | 38 | ES (2) | 0 | 14 | 43 | : | 42 | 20 | EE | 0 | 0 | 0 | 0 | 0 | 0 | FR | 17 | 54 | 36 | 21 | 67 | 44 | IT | 8 | 63 | 21 | 21 | 33 | 43 | LV | 100 | 100 | 100 | 100 | 100 | 100 | LU | 83 | 55 | 100 | 100 | 83 | 73 | HU | 0 | 43 | 29 | 43 | 42 | 36 | NL | 42 | 71 | 71 | 64 | 75 | 68 | AT | 25 | 78 | 57 | 64 | 83 | 61 | PL | 33 | 7 | 93 | 86 | 100 | 42 | RO | 100 | 21 | 100 | 100 | 100 | 59 | SK | 8 | 2 | 36 | 50 | 50 | 19 | FI | 0 | 0 | 0 | 0 | 0 | 0 | SE | 0 | 100 | 21 | 57 | 25 | 28 | UK | 0 | 0 | 0 | 0 | 0 | 0 | (1) Percento dôverných polí súhrnu za EÚ sa týka referenčného roka 2006. (2) Za Španielsko sa percento dôverných polí vypočítalo na základe údajov za rok 2006, s výnimkou radu údajov S2B, pri ktorom sa použili údaje za rok 2007. Fínsko a Spojené kráľovstvo sú jediné krajiny, za ktoré sa zverejňujú všetky poskytnuté údaje. Estónsko nemá oceliarsky priemysel; všetkým štatistikám za Estónsko sa priraďuje hodnota „0“. Počet dôverných polí v ostatných krajinách sa pohybuje v rozmedzí od 19 % do 100 %. Celkovo nemožno z dôvodov ochrany údajov uverejniť 44 % poskytnutých vnútroštátnych údajov. Veľký počet dôverných polí na úrovni krajiny vážne bráni použitiu údajov na analytické účely. Väčšina súhrnov za EÚ vypočítaných pre štatistiku oceliarskeho priemyslu na základe údajov za jednotlivé krajiny nie je dôverná. Len v prípade radov údajov o spotrebe palív a energie v členení podľa druhu zariadenia nie je z dôvodu ochrany údajov možné uverejniť súhrny za EÚ pre niektoré štatistiky vypočítané na základe vnútroštátnych údajov. SYNERGIE S OSTATNÝMI šTATISTICKÝMI čINNOSťAMI SPOLOčENSTVA V tomto oddiele sa analyzuje, v akej miere je možné použiť iné súbory štatistických údajov, ktoré zbiera a zverejňuje Eurostat a ktoré sa týkajú železiarskeho a oceliarskeho priemyslu, ako náhradu za štatistické informácie, ktoré sa v súčasnosti zbierajú a zverejňujú podľa nariadenia (ES) č. 48/2004. Štrukturálna podniková štatistika Štrukturálnu podnikovú štatistiku (ďalej len „ŠPŠ“), ktorá sa v súčasnosti zostavuje o skupine 27.1 NACE Rev.1.1. (Výroba surového železa a ocele a ferozliatin) na základe nariadenia Rady (ES, Euratom) č. 58/97 z 20. decembra 1996 o štrukturálnej podnikovej štatistike[9], možno používať spolu so štatistikou oceliarskeho priemyslu, pri zohľadnení určitých obmedzení týkajúcich sa porovnateľnosti údajov.[10] V článku 4 nariadenia (ES) č. 48/2004 sa stanovuje, že poskytované údaje sa týkajú ukazovateľov činnostných jednotiek v zmysle nariadenia Rady (EHS) č. 696/93 z 15. marca 1993 o štatistických jednotkách na účely pozorovania a analýzy výrobného systému v Spoločenstve[11] a podnikov zamestnávajúcich 50 alebo viac zamestnancov. Všetky údaje ŠPŠ zverejňované Eurostatom sa týkajú podniku ako štatistickej jednotky. Okrem toho sa v prípade ŠPŠ triedy veľkosti podnikov definujú na základe počtu zamestnaných osôb, nie na základe počtu zamestnancov. Je preto ťažké porovnávať údaje ŠPŠ a štatistiku oceliarskeho priemyslu. Jediné prekrývajúce sa informácie sú údaje o investíciách, ale keďže rozčlenenie tejto premennej podľa veľkostných skupín zamestnancov sa poskytuje len na dobrovoľnom základe, je ťažké overiť, či je pokrytie údajov rovnaké. V nariadení o ŠPŠ sa však nevyžaduje podrobné rozčlenenie podľa hmotných aktív, aké by bolo k dispozícii zo štatistiky oceliarskeho priemyslu. V tomto rámci sa zbierajú informácie o investíciách do environmentálne prijateľnejších technológií vrátane investícií do vybavenia a zariadení na kontrolu znečisťovania a do špeciálneho vybavenia brániaceho znečisťovaniu životného prostredia (najmä zariadení na konci procesu) a informácie o investíciách do vybavenia a zariadení spojených s čistejšou technológiou („integrovaná technológia“). Údaje ŠPŠ neobsahujú údaje vyjadrené z hľadiska objemu. Štatistika priemyselnej produkcie Podľa nariadenia Rady (EHS) č. 3924/91 z 19. decembra 1991 o zavedení štatistických zisťovaní týkajúcich sa priemyselnej výroby Spoločenstva[12] sa zbierajú informácie o objeme rôznych výrobkov z ocele vyrobených počas referenčného obdobia, ktoré sa využívajú najmä v oceliarskom priemysle. Keďže v oceliarskom priemysle pôsobí relatívne obmedzený počet podnikov, mnoho údajov na vnútroštátnej úrovni je utajených. To bráni využitiu tejto štatistiky na ekonomickú analýzu. Štatistika zahraničného obchodu Informácie o objemoch a hodnotách dovážaného a vyvážaného oceľového a liatinového šrotu sú k dispozícii zo štatistiky zahraničného obchodu, ktorá sa zostavuje na základe nariadenia Rady (EHS) č. 3330/91 zo 7. novembra 1991 o štatistike obchodovania s tovarom medzi členskými štátmi[13] a nariadenia Rady (ES) č. 1172/95 z 22. mája 1995 o štatistike obchodovania s tovarom Spoločenstva a jeho členských štátov s nečlenskými krajinami[14]. V týchto informáciách sa čiastočne opakujú informácie zbierané ako súčasť ročnej štatistiky o bilancii oceľového a liatinového šrotu, ale informácie o zabezpečovaní zdrojov dodávok na domácom trhu, pohybe zásob a o spotrebe, ktoré sú k dispozícii v súboroch údajov podľa nariadenia (ES) č. 48/2004, nie sú v štatistike zahraničného obchodu k dispozícii. Z dôvodu uplatňovania zásad pasívnej ochrany údajov – podľa ktorých sa údaje uverejňujú vždy, aj keď sa vzťahujú len na jeden podnik, ak podnik výslovne nepožiada o nezverejnenie svojich údajov – neexistujú v prípade týchto výrobkov žiadne utajené údaje. Štatistika o spotrebe energie Energetická štatistika poskytuje informácie o spotrebe jednotlivých energetických produktov železiarskym a oceliarskym priemyslom. Tieto údaje však nie sú rozčlenené podľa druhu zariadenia, ako sa vyžaduje v nariadení (ES) č. 48/2004. Informácie dostupné zo štatistiky o spotrebe energie sú preto v tomto štádiu príliš súhrnné na to, aby nahradili podrobné informácie dostupné zo zberu údajov na základe nariadenia (ES) č. 48/2004. Štatistika o emisiách do ovzdušia Štatistika Európskej environmentálnej agentúry o emisiách do ovzdušia poskytuje informácie o emisiách skleníkových plynov zo železiarskeho a oceliarskeho priemyslu. Tieto informácie sú užitočné na meranie vplyvu železiarskeho a oceliarskeho priemyslu na životné prostredie. BUDÚCNOSť šTATISTIKY OCELIARSKEHO PRIEMYSLU Keďže nariadenie (ES) č. 48/2004 sa vzťahuje len na zber údajov za referenčné roky 2003 – 2009, uplynutie prechodného obdobia by mohlo znamenať, že po skončení prechodného obdobia sa nebude zbierať žiadna zo štatistík oceliarskeho priemyslu, ktorá patrí do pôsobnosti tohto nariadenia. V oznámení Komisie „Lepšia právna úprava pre rast a zamestnanosť v Európskej únii“ zo 16. marca 2005[15] sa zjednodušenie vytýčilo ako prioritná činnosť pre EÚ. V oznámení Komisie o znížení administratívneho zaťaženia, zjednodušení a stanovení priorít v oblasti štatistiky Spoločenstva[16] sa tento záväzok upriamil konkrétnejšie na štatistiku. Ako hlavný prvok procesu zjednodušenia sa vytýčilo lepšie stanovovanie štatistických priorít. Rozhodujúcim krokom pri výbere prioritných oblastí na zjednodušenie je posúdenie významu a užitočnosti štatistiky pre politiky EÚ, spolu s hodnotením nákladov vynaložených členskými štátmi, respondentmi a Európskou komisiou na tvorbu štatistiky Spoločenstva. Hoci podpora tvorby (vnútroštátnej štatistiky a) štatistiky Spoločenstva tvorí len malú časť celkového administratívneho zaťaženia, ktoré znášajú podniky, toto zaťaženie sa vníma ako oveľa vyššie. Komisia musí preto na úrovni Spoločenstva naďalej skúmať spôsoby, ako prispieť k celkovému úsiliu na zmiernenie tohto zaťaženia. Z tohto dôvodu musí nepretržite určovať priority, pokiaľ ide o nové štatistické činnosti (globalizácia, zmena klímy) a existujúce požiadavky na štatistiku, a tým postupne zabezpečovať vyššiu vyváženosť štatistického programu. Rozhodnutie o možnom budúcom zbere úplnej štatistiky alebo časti štatistiky v zmysle nariadenia č. 48/2004 po prechodnom období by preto malo byť ovplyvnené najmä úvahami o stanovovaní priorít, zaťažením pre podniky odvetvia a úsilím Komisie o jeho zníženie. Keďže počet podnikov v príslušnom odvetví je nízky, celkové náklady Európskej únie na organizáciu zberu a zostavovania údajov sú obmedzené. Týkajú sa však najmä veľkých podnikov, ktoré sú povinné odpovedať na mnoho ďalších štatistických zisťovaní, a dotazník na zber štatistiky oceliarskeho priemyslu zvyšuje ich štatistické zaťaženie. Údaje z podnikového účtovníctva účtov nie sú navyše bežne dostupné. S výnimkou poľnohospodárstva je oceliarsky priemysel jediným odvetvím hospodárstva, na ktoré sa vzťahuje povinnosť zberu podrobných údajov o využívaní surovín, spotrebe energie podľa druhu zariadenia, investíciách a kapacitách. Pravidelná tvorba takejto podrobnej štatistiky za jedno konkrétne odvetvie nie je opodstatnená. V záujme udržania zaťaženia podnikov na čo najnižšej úrovni by sa preto potreba údajov mohla uspokojovať osobitnými ad hoc štúdiami a nie pravidelnou tvorbou oficiálnej štatistiky. Na základe potreby jasného stanovenia priorít v oblasti štatistiky, analýzy nákladov na zber údajov, využívania štatistiky oceliarskeho priemyslu a dostupnosti údajov týkajúcich sa odvetví podobného významu v Európskej únii sa neplánuje navrhnúť nariadenie o ďalšom zostavovaní štatistiky oceliarskeho priemyslu. V dôsledku toho nebude štatistika oceliarskeho priemyslu v zmysle nariadenia (ES) č. 48/2004 k dispozícii za referenčné roky po roku 2009. [1] Ú. v. ES L 279, 17.10.2002, s. 1. [2] Ú. v. EÚ L 7, 13.1.2004, s. 1. [3] Ú. v. ES L 293, 24.10.1990, s. 1. [4] Je potrebné pripomenúť, že je ťažké presne určiť používateľov štatistiky oceliarskeho priemyslu, najmä používateľov, ktorí získavajú dostupné údaje o oceliarskom priemysle z databázy Eurostatu. Jedinou dostupnou informáciou o používaní databázy Eurostatu je počet príslušných stiahnutí z databázy Eurostatu. [5] KOM(2008) 699 v konečnom znení. [6] Odhad, keďže údaje vyžadované podľa nariadenia (ES) č. 48/2004 sú zahrnuté v mesačnom zisťovaní realizovanom na vnútroštátne účely. [7] Ú. v. ES L 52, 22.2.1997, s. 1 – 7. [8] Údaje o ochrane údajov uvedené v tabuľke 5 sa v prípade jednotlivých krajín značne líšia. Dôvodom toho sú okrem iného rozdielne vnútroštátne pravidlá ochrany a nesprístupňovania určitých údajov z dôvodu „pravidla dominantnosti“ uplatňovaného vo viacerých členských štátoch, podľa ktorého sa údaje nezverejňujú, ak podiel číselných údajov jedného respondenta alebo dvoch respondentov prekračuje určité stanovené percento. [9] Ú. v. ES L 14, 17.1.1997, s. 1 – 24. [10] Treba poznamenať, že nariadenie (ES, Euratom) č. 58/97 bolo zrušené nariadením Európskeho parlamentu a Rady (ES) č. 295/2008 z 11. marca 2008 o štrukturálnej podnikovej štatistike (Ú. v. EÚ L 97, 9.4.2008, s. 13). Výroba surového železa a ocele a ferozliatin bude zahrnutá do skupiny 24.1 NACE Rev. 2. [11] Ú. v. ES L 76, 30.3.1993, s. 1. [12] Ú. v. ES L 374, 31.12.1991, s. 1. [13] Ú. v. ES L 316, 16.11.1991, s. 1. [14] Ú. v. ES L 118, 25.5.1995, s. 10. [15] KOM(2005) 97 v konečnom znení. [16] KOM(2006) 693 v konečnom znení.